تورکیه‌نین باش ناظیرینین معاوینی مهمت شیمشک گلوبال یاتیریمجیلارین تورکیه‌یه ماراق‌لاری‌نین داوام ائتدیگینی سؤیله‌دی.
مهمت شیمشک واشینگتن-دا اولوسلار آراسی پول صاندیغی (IMF) دونیا بانکی ایللیک توپلانتی‌لاری چرچیوه‌سینده کی JP Morgan Chase  یاتیریمجی سمیناریندا تورکیه ایقتیصادیاتینا دایر سوال‌لاری جاوابلاندیردی.
تورکیه‌نین عمومی داخیلی محصول گؤستریجی‌سینده (تولید ناخالص داخلی) بو ایل 3،1% آرتیم گؤزله‌نیلدیگینی قئید ائدن شیمشک جاری آچیقین عمومی داخیلی محصول گؤستریجی‌سینه نیسبتی‌نین بو ایل یئنه ده توریزم سکتوروندا ضعیفلمه سببیندن 3% هدفی‌نین اوستونه چیخماسینا قارشی ایداره اولونا بیلیر سویه‌ده قالاجاغینی سؤیله‌دی.
بؤیومه و جاری آچیق اوزرینده کی منفی تأثیرلرین بیر حیسه‌سی‌نین روسیا ایله موناسیبت‌لرین دوزلمه‌سی ایله گلن ایل آرا‌دان قالخاجاغینا ایشاره ائدن شیمشک روسیا ایله یاناشی اورتا دوغو و آوروپا اؤلکه‌لری ایله یاخین علاقه‌لرین داوام ائتدیریله جگینی بیلدیردی.
تورکیه ایقتیصادیاتینی تأثیر ائدن باشقا بیر عاملین قاچقین پروبلئمی اولدوغونا دقت چکن شیمشک: "تورکیه دونیادا ان چوخ قاچقینا ائو صاحب‌لیگی ائدن اؤلکه‌دیر 3 میلیون‌دان چوخ سوریه-لی و عیراق-لی قاچقین تورکیه‌ده یاشاییر. بو اینسان‌لار حیات‌لارینی قورتارماق اوچون قاچیرلار و چوخ بؤیوک اینسانی تراژدی یاشانیر. بو وضعیتی حل ائتمک مسئولیتیمیز وار و بیز بونو ائدیریک. لاکین تورکیه بو مسئله ایله باغلی لایق اولدوغو موناسیبتی گؤرمور. حالبوکی قاچقین بحرانی یالنیز تورکیه‌نین دئییل، قلوبال بیر پروبلئم‌دیر" دئدی.
مهمت شیمشک قاچقین‌لارین اؤلکه‌یه آداپتاسیونو اوغورلو اولدوغو تقدیرده، ایقتیصادیاتا قیسا مدت‌لی منفی تأثیری اولان بو پروبلئمین، اوزون مدتده پوزیتیو بیر عامله چئوریله‌بیله‌جگینی قئید ائتدی.
شیمشک بوتون سیاسی، اقتصادی و گئوسیاسی پروبلئم‌لره باخمایا‌راق،تورکیه ایقتیصادیاتی‌ مقاومتینی قورودوغونو سؤیله‌دی.
سمیناردان سونرا مطبوعات نماینده‌لری‌نین سوال‌لارینی جاوابلان‌دیران شیمشک آمریکا-دا گؤروشدوگو یاتیریمجیلارین تورکیه‌یه گوجلو ماراق‌لاری‌نین داوام ائتدیگینی سؤیله مک مومکوندیر. دئدی.
اولوسلار آراسی پول صاندیغی-نین بؤیومه گؤزلنتی‌لری باره‌ده ده دانیشان مهمت شیمشک بو ایل اوچون آچیق‌لانان 3،3 % بؤیومه تخمینلری گئرچک‌جی اولدوغونو بیلدیردی.
